**Informacije o obradi osobnih podataka u svrhu prijave i sudjelovanja u nagradnoj igri „*Samo jednom s OTP Visa karticom kupi - novi auto pokupi!“***

Usklađene s Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

Ove informacija odnose se na punoljetne klijente OTP banke d.d. koji se namjeravaju prijaviti i/ili su se prijavili na nagradnu igru „*Samo jednom s OTP Visa karticom kupi - novi auto pokupi!*“ (dalje: Ispitanici).

1. VODITELJ OBRADE PODATAKA I SLUŽBENIK ZA ZAŠTITU PODATAKA

Voditelj obrade podataka je:

OTP banka d.d., Domovinskog rata 61, 21 000 Split, OIB: 52508873833, tel. 0800 21 00 21, adresa elektroničke pošte: info@otpbanka.hr.

Službenik za zaštitu osobnih podataka OTP banke d.d. dostupan je na adresu Domovinskog rata 61, 21000 Split ili na e-mail adresi: zastita-osobnih-podataka@otpbanka.hr.

1. SVRHA OBRADE

Svrha obrade osobnih podataka je prijava sudionika, sudjelovanje, realizacija nagrada te javna objava dobitnika u nagradnoj igri koju organizira OTP banka d.d., pod nazivom „*Samo jednom s OTP Visa karticom kupi - novi auto pokupi!*“ (dalje: Nagradna igra).

1. PRAVNA OSNOVA ZA OBRADU

Pravna osnova za obradu podataka je prijava za sudjelovanje u nagradnoj igri koja se smatra izričitom suglasnošću za obradu osobnih podataka u skladu s navedenim uvjetima natječaja.

Prilikom izvlačenja dobitnika u Nagradnoj igri sastavlja se zapisnik o izvlačenju s podacima o dobitnicima nagrada, te se nakon preuzimanja nagrada izrađuju potvrde o preuzimanju koje se također, zajedno sa Zapisnikom dostavljaju Ministarstvu financija Republike Hrvatske. Navedena obrada osobnih podataka temelji se na izvršenju ugovora s ispitanikom i ispunjenju pravne obveze Banke kao priređivača Nagradne igre.

1. **KOJI PODACI SE OBRAĐUJU:**
* opći osobni podaci prijavljenih/dobitnika (uključujući ime i prezime, datum rođenja, OIB, ulicu, kućni broj i grad)
* kontakt podaci (e-mail adresa, broj mobitela ili telefona)
1. **USTUPANJE OSOBNIH PODATAKA TREĆIM OSOBAMA**

Određene aktivnosti podrške u procesu provedbe nagradne igre (koje uključuju obradu osobnih podataka) u ime Banke provodi društvo Publicis d.o.o Zagreb, Radnička cesta 37A, OIB: 79771818319, kao izvršitelj obrade.

Dodatno, sukladno propisima, izvlačenju prisustvuje javni bilježnik i komisija te se sastavlja zapisnik o izvlačenju dobitnika koji se uz potvrde/dokaze o preuzimanju nagrada mora dostaviti Ministarstvu financija Republike Hrvatske, kao zasebnom voditelju obrade.

1. **RAZDOBLJE POHRANE OSOBNIH PODATAKA**

Podatke Ispitanika prikupljene u web formi prijavnice na Nagradnu igru čuvaju se 3 mjeseca dana od dana završetka nagradne igre.

Nadalje, podaci sadržani u zapisniku i potvrdi o preuzimanju nagrade čuvaju se 11 godina od dana završetka nagradne igre.

1. **VAŠA PRAVA**

U svakom trenutku možete zatražiti ostvarenje sljedećih prava: pravo na pristup, pravo na brisanje, pravo na prijenos podataka, pravo na ispravak podataka, pravo na ograničenje obrade, pravo na pritužbu nadzornom tijelu, odnosno Agenciji za zaštitu osobnih podataka, Selska cesta 136, 10000 Zagreb (e-mail: azop@azop.hr, tel. 01/4609 000). Kako biste ostvarili svoja prava, možete se obratiti na: info@otpbanka.hr ili zastita-osobnih-podataka@otpbanka.hr.